ועדת העלייה, הקליטה והתפוצות, כנסת 19, פרוטוקול מספר 111, 2014-11-18 11:30

יואל רזבוזוב: שלום לכולם.

יואל רזבוזוב: לפני שאנחנו מתחילים את הדיון שלנו, ואנחנו מתחילים אותו בלב כבד אחרי מה שקרה היום בירושלים.

יואל רזבוזוב: תנחומינו למשפחות ההרוגים ורפואה שלמה לאלה שנפצעו.

יואל רזבוזוב: אין יותר מדי מה להגיד על זה, חוץ מלב כבד, אבל זאת המדינה שלנו ועם זה אנחנו צריכים להילחם.

יואל רזבוזוב: לא ניכנס פה לסוגיות המדיניות והחוץ מדיניות, אבל נקווה שבאמת אלה שנפצעו יבריאו ושנדע להתמודד עם הטרור הזה כמו שצריך.

יואל רזבוזוב: אנחנו מתכנסים היום לישיבת מעקב אחרי יישום החקיקה בנושא התכנית הלאומית לסיוע לניצולי שואה, שבתוכה יש גם את ההטבות של פליטי השואה.

יואל רזבוזוב: קודם כל אני רוצה לשבח את הרשות לזכויות ניצולי השואה במשרד האוצר.

יואל רזבוזוב: אתם עושים עבודה מדהימה.

יואל רזבוזוב: אני נמצא הרבה בשטח ואני פוגש המון המון אנשים, אני עובר בכל הארץ – הוסטל-הוסטל.

יואל רזבוזוב: אז בהתחלה היו הרבה תלונות, וככל שאני עובר וככל שעוברים הימים יש פחות ופחות תלונות, טענות, בקשות- איך שנקרא לזה, אבל עדיין ישנם בודדים, ממש בודדים שעדיין לא קיבלו את ההטבה של ה-3,600 או את ההטבה בקופות החולים.

יואל רזבוזוב: בהמשך נתעדכן במצגת שלכם כמה אנשים כבר קיבלו, כמה אמורים לקבל.

יואל רזבוזוב: יעלו כאן שאלות מהפניות שאני מקבל.

יואל רזבוזוב: נושא אחד – קיבלנו עליו תשובה, אבל אני כן אבקש לראות את זה, כי אני רואה בזה כאפליה, אלה שקיבלו.

יואל רזבוזוב: כן יש לי פה את החלטת הממשלה, ראיתי אותה וראיתי שמבחינת התרופות כתוב שתחילתה של ההטבה תהיה בהתאם להסדר עם קופות החולים ולאחר שיימסרו פרטי הזכאי לידי הקופה, בכפוף לדין.

יואל רזבוזוב: אני רואה את הפסקה הזאת.

יואל רזבוזוב: אנחנו מדברים על 100,000 איש ואנחנו מבינים שזאת כמות אדירה ויש כאלה שקיבלו באוגוסט.

יואל רזבוזוב: הראשון לדוגמא קיבל באוגוסט ויש כאלה שעד עכשיו לא קיבלו או מקבלים עכשיו.

יואל רזבוזוב: אנשים לא אשמים שהם היו פשוט בתור ובגלל מחשב או בגלל בירוקרטיה כלשהי ואנחנו מבינים שזו כמות אדירה של אנשים, וזה פרטני, זה אחד אחד, וקשה מאד להשיג.

יואל רזבוזוב: מצד שני, אני מקבל את הטענה הזאת ואנחנו צריכים לראות איך לקחת את היום שהראשון קיבל, להודיע, ואז מי שיש לו ושמר קבלות, או שאפילו ילך לקופות החולים.

יואל רזבוזוב: לא אתם צריכים לעשות את זה, שהמכתבים יגיעו אליכם, כי ימלאו אתכם במכתבים ולא תדעו איך להגיב לאותם אנשים שלא קיבלו.

יואל רזבוזוב: שאנשים ייגשו לקופה מאותו תאריך, שבקופה יבדקו שהוא באמת זכאי ושהוא אמור לקבל את הכסף הזה.

יואל רזבוזוב: נגיד אנחנו עוברים על תאריך 1 באוגוסט ובתאריך הזה הקופה רואה שהוא רכש ככה וככה תרופות, שיגישו לכם אחרי זה חשבונית ואז זה יהיה מסודר עבור אותם קבוצה של אנשים שצריכים לקבל.

יואל רזבוזוב: בדרך כלל זה אנשים מקובצים.

יואל רזבוזוב: אני מבקש לבחון את זה.

יואל רזבוזוב: אני חושב שזה נורא חשוב, כי בסופו של דבר אנשים לדעתי גם ילכו לבית משפט והטענה שלהם תתקבל.

יואל רזבוזוב: זה שהם חיכו בתור, לא הייתה להם שום בעיה בטפסים, הם פשוט חיכו ושילמו על זה עוד כמה מאות שקלים.

יואל רזבוזוב: אז אני כן רואה בכך בעיה.

יואל רזבוזוב: אני מבקש מכם להתייחס גם לסוגיה הזאת.

יואל רזבוזוב: הדבר השני, יש כאלה שקיבלו את הפיצויים רק עכשיו, לפני חודש, לפני חודשיים, יקבלו עד 2014, אז גם הם כביכול מתאימים לתכנית.

יואל רזבוזוב: אני רוצה להבין מה קורה איתם, איך הם אמורים להתנהל.

יואל רזבוזוב: אלה שתי השאלות הגדולות.

יואל רזבוזוב: אני בטוח שיעלו פה עוד שאלות, אבל עכשיו אני אתן למנהלת של הרשות, לגברת עפרה רוס, את רשות הדיבור.

יואל רזבוזוב: בבקשה.

<עפרה רוס: תודה יושב ראש הוועדה, תודה לחברי הוועדה ולכל מי שנמצא פה.

<עפרה רוס: אני אולי אתייחס בהתחלה לפעילות שעשינו, כדי שבאמת כולם יבינו מה נעשה.

<עפרה רוס: אנחנו איתרנו 83,000 מה שנקרא פליטי שואה.

<עפרה רוס: אולי נתחיל במצגת וכשנגיע לזה אני אתייחס לזה, כי אנחנו נגיע לזה גם במסגרת המצגת.

<עפרה רוס: זאת התכנית הלאומית.

<עפרה רוס: החלטת הממשלה מספר 1568 מיום 27 באפריל 2014, דיברה על תיקוני חקיקה בחוק נכי רדיפות הנאצים, חוק נכי המלחמה בנאצים, חוק ההטבות וחוק הביטוח הלאומי.

<עפרה רוס: אנחנו רואים כאן את כל האוכלוסייה שמדובר בה.

<עפרה רוס: יש 100,000 איש שלא מקבלים קצבה.

<עפרה רוס: זה בעצם האנשים שאנחנו מתייחסים אליהם כ-100,000 איש שלא מקבלים קצבה.

<עפרה רוס: 56,000 איש הם נכי רדיפות הנאצים.

<עפרה רוס: יש לנו 7,000 איש שמקבלים מגרמניה, זה הרנטה, מה שכולנו יודעים.

<עפרה רוס: 2,500 איש מקבלים לפי חוב ההטבות, ויש לנו 20,000 איש שקיבלו מקרן סעיף 2, שהם מהווים 20,000 איש.

<עפרה רוס: האנשים שנמצאים אצלנו בחוק ההטבות, שגם לגביהם חל השינוי והם נכנסו לחוק לנכי רדיפות הנאצים.

<עפרה רוס: עיקר התכנית דיבר על השוואת זכויות של יוצאי מחנות וגטאות, שעלו אחרי אוקטובר 1953.

<עפרה רוס: זה האנשים שראינו אותם קודם לכן, שקיבלו מוועידת התביעות או מקבלים עד היום, אחת לשלושה חודשים – 900 יורו.

<עפרה רוס: הקבוצה הזאת הם המעגל הראשון בעצם, עלו אחרי 1953.

<עפרה רוס: זאת הקבוצה שהשווינו אותה בעצם לנכי רדיפות הנאצים, הם זכאים לכל ההטבות.

<עפרה רוס: אגב, הקבוצה הזאת הוכרה בלי שהם היו צריכים להגיש אף לא טופס אחד.

<עפרה רוס: שום דבר.

<עפרה רוס: הם הוכרו ב-25% באופן אוטומטי.

<עפרה רוס: מדובר ב-18,500 איש.

<עפרה רוס: נכון שהיום אם הם רוצים לקבל הכרה במחלה נוספת, או אם הם רוצים לקבל הגדלה של אחוז הנכות או הכרה בתגמול מוגדל, הם צריכים לפנות ולעבור את הפרוצדורה הרגילה, אבל הצעד הראשון נעשה אוטומטית.

<עפרה רוס: עכשיו המענק השנתי לניצולי שואה שאינם מקבלים קצבה, זאת הקבוצה שדיברת עליה.

<עפרה רוס: אנחנו איתרנו 83,000 איש באופן אוטומטי.

<עפרה רוס: מה זאת אומרת?

<עפרה רוס: לקחנו אותם מהמאגרים הקיימים, בעיקר מהמאגר של ועידת התביעות ועשינו הפגשות עם כל מיני מערכות שלנו ומערכות חיצוניות – מרשם האוכלוסין ועוד מערכות כאלה ואחרות.

<עפרה רוס: מצאנו 83,000 איש חיים בארץ וגם בחו"ל ושילמנו לכולם באופן אוטומטי, הם לא היו צריכים לפנות, לא לבקש, לא שום דבר.

<עפרה רוס: שילמנו לכולם את המענק של 3,600 שקלים.

<עפרה רוס: חלקם קיבלו את זה לחשבון הבנק שלהם, לחשבון של המוסד לביטוח לאומי.

<עפרה רוס: חלקם קיבלו את זה, למי שלא היה חשבון, על מנת שלא נפגע בהם, העברנו את הסכומים לבנק הדואר.

<עפרה רוס: בן אדם יכול היה לגשת לכל סניף של בנק הדואר ברחבי המדינה עם תעודת זהות והוא מקבל את הכסף.

<גליה מאיר-אריכא: צריך לציין עוד הערה אחת לגבי הקבוצה הזאת, שבאופן אוטומטי באותו מהלך השמות שלהם גם עברו לקופות החולים.

<גליה מאיר-אריכא: לא המתנו להגשת בקשה ולאישור הרשות המוסמכת לאישור המענק.

<גליה מאיר-אריכא: אוטומטית השמות עברו לקופות החולים.

<גליה מאיר-אריכא: אנחנו הודענו להם – ככל שאתם לא מתנגדים תוך 14 יום - השם שלכם עובר לקופה שלכם לצורך קבלת הפטור.

<גליה מאיר-אריכא: וזה אולי בהתייחס למה שאמרת קודם.

יואל רזבוזוב: זה מבורך מאד.

יואל רזבוזוב: יש הרבה מכשולים בירוקראטיים וזה נורא חשוב.

<גליה מאיר-אריכא: כלומר ההליך החוקי של הגשת בקשה והחלטת הרשות המוסמכת שמאשרת קבלת המענק – הוא לא תנאי והוא לא מעקב את קבלת הפטור לגבי כל אותם 80,000 איש שנמצאו במאגרים.

<עפרה רוס: אז האנשים האלה באמת השמות שלהם הועברו.

<עפרה רוס: יושב כאן הנציג של קופת חולים כללית, אבי שטיינברג.

<עפרה רוס: עשינו הסכמים וחברות וחברים, צריך להבין, יושב כאן אבי.

<עפרה רוס: זה לא היה פשוט לעשות הסכמים עם כל הקופות למתן פטור מלא.

<עפרה רוס: זה היה משא ומתן ארוך ומייגע, שבסופו של יום באמת הגענו ביחד עם הקופות, וכאן צריך גם להודות באמת לקופות והעברנו את השמות של כולם לקופות החולים וכולם קיבלו באופן אוטומטי.

<עפרה רוס: אנחנו מדברים על האוכלוסייה הזאת.

<עפרה רוס: יחד עם זאת, פה צריך לציין, אנשים שלא נמצאו במאגרים, היו אנשים ואנחנו הודענו גם בוועדה הקודמת והודענו תמיד – אנחנו מתייחסים לאנשים שנמצאים במאגרים.

יואל רזבוזוב: איתרתם 83,000, אלה שנמצאים במאגרים.

יואל רזבוזוב: כמה יש כאלה שלא נמצאים במערכת, אתם לא יכולים לדעת?

<עפרה רוס: אנחנו לא יודעים כמה.

יואל רזבוזוב: מתוך ה-83,000 – כמה קיבלו?

<עפרה רוס: כולם קיבלו.

<עפרה רוס: כולם, כולם.

יואל רזבוזוב: כולם?

יואל רזבוזוב: מבחינת

יואל רזבוזוב: כם כולם קיבלו?

<עפרה רוס: כולם, כולם.

יואל רזבוזוב: כלומר, כל מי שפונה עכשיו - - -

<גלינה גרוייסמן: סליחה, יש אנשים שהם זוג.

<גלינה גרוייסמן: בן אדם אחד קיבל ובן זוגו לא.

<עפרה רוס: אז יכול להיות שהוא לא היה במאגר.

יואל רזבוזוב: אז הם פשוט לא היו במאגרים.

<גלינה גרוייסמן: היו, היו, בדקנו.

<גלינה גרוייסמן: אנשים בדקו ואמרו להם במשרד ש - - -

יואל רזבוזוב: רגע, מה הם לא קיבלו?

יואל רזבוזוב: תרופות או את 3,600 השקלים?

<גלינה גרוייסמן: את ה-3,600 שקלים.

<עפרה רוס: אני לא יכולה להתייחס.

<עפרה רוס: תני לי איזה שם ספציפי שאני אוכל להתייחס.

<עפרה רוס: אני יכולה לומר ש - - -

<גליה מאיר-אריכא: היו מקרים של בני זוג דרך אגב שהועברו אלינו מהוועדה הזו.

<גליה מאיר-אריכא: אנחנו בדקנו אותם.

<גליה מאיר-אריכא: מסתבר שאחד כן היה במאגר, קיבל קרן סיוע ואשתו, או הבעל, לא היו במאגר.

<גליה מאיר-אריכא: לא אושר לו מענק של קרן הסיוע ולכן הוא לא היה במאגר.

יואל רזבוזוב: אז אנחנו אומרים שכל הפניות שאנחנו מקבלים עכשיו זה אלה שלא היו במאגר.

<עפרה רוס: נכון.

יואל רזבוזוב: ואיך אנחנו מטפלים בפניות האלה?

<עפרה רוס: אז אנחנו מיד נתייחס לזה.

<עפרה רוס: יחד עם כל התהליך, הגיעו אלינו ואנחנו פרסמנו ואמרנו וביקשנו ואנחנו עדיין רוצים לקבל אנשים שלא נמצאים במאגרים.

<עפרה רוס: הרי כל המטרה לתת לכולם גם את המענק ולתת להם גם את הפטור לתרופות.

<עפרה רוס: זאת המטרה.

<עפרה רוס: ואם יש כאלה שאנחנו לא יודעים, לא מכירים, נשמח אם מישהו מהיושבים, אם מישהו שמכיר או יודע – יעביר הלאה את המסר.

<עפרה רוס: תעבירו אלינו את הפנייה.

<עפרה רוס: יחד עם זאת יש בערך - - -

אברהם מיכאלי: למה אין פרסום?

<עפרה רוס: פרסמנו, פרסמנו.

<עפרה רוס: אנחנו פרסמנו.

אברהם מיכאלי: צריך לחשוב על פרסום יותר מתוחכם, כי אנחנו צריכים להגיע לאנשים האלה.

אברהם מיכאלי: אי אפשר להשאיר את זה באוויר.

<עפרה רוס: אוקיי, אנחנו יכולים לעשות פרסומים נוספים, אבל אנחנו פרסמנו והודענו והודענו לכל הגופים שמטפלים – אם יש מישהו שאנשים מכירים, אבל נעשה עוד.

רינה פרנקל: איפה הפרסום מתבצע?

<עפרה רוס: בעיתון, בכמה עיתונים.

<גליה מאיר-אריכא: בעיתונים, באינטרנט, בחוברת זכויות שיוצאת.

<גליה מאיר-אריכא: במחשבון זכויות שיוצא עכשיו.

אברהם מיכאלי: הארגונים שיושבים פה נמצאים בתמונה?

<עפרה רוס: בוודאי.

אברהם מיכאלי: מחוברים אליהם?

<גליה מאיר-אריכא: כל הארגונים.

יואל רזבוזוב: מהשיחות - אנשים פונים כי הם רואים שחברים שלהם קיבלו והם לא קיבלו, אבל בסדר.

יואל רזבוזוב: אנחנו נפתור את זה.

יואל רזבוזוב: יושבים פה גם ארגונים שיודעים להביא את החומרים ואנחנו גם נחשוב ביחד איך אפשר עוד לפרסם למי שלא מקבל.

יואל רזבוזוב: בבקשה.

<עפרה רוס: הגיעו אלינו בערך כ-1,500 פניות של אנשים שלא היו במאגרים והם קיבלו בשלב יותר מאוחר והשמות שלהם הועברו גם לקופות וזה היה בשלב יותר מאוחר.

<עפרה רוס: ממשיכות להגיע אלינו פניות ואנחנו נטפל בכל הפניות.

<עפרה רוס: כל מי שפנה - - -

יואל רזבוזוב: מי שקיבל בשנת 2014 – הוא יקבל את המענק בשנת 2014?

<עפרה רוס: מי שפנה בשנת 2014 והוא זכאי – יקבל לשנת 2014 וברגע שהשם שלו מגיע אנחנו מעבירים את השם לקופת חולים ומאותו זמן הוא מקבל את הפטור מקופת החולים.

יואל רזבוזוב: ואת ה-3,600 שקלים?

<עפרה רוס: גם, גם.

<עפרה רוס: אנשים מקבלים.

<גליה מאיר-אריכא: כלומר, גם אם נניח תיאורטית, נניח, אני לא אומרת שנאשר בשנת 2015, אבל נניח תיאורטית הוא הגיש את הבקשה בשנת 2014, אנחנו נאשר בשנת 2014 והוא עדיין יקבל את המענק עבור 2014.

<עפרה רוס: בדיוק, הוא לא יפסיד מזה.

יואל רזבוזוב: זאת בשורה חשובה להרבה אנשים, כי הרבה אנשים דואגים שקיבלו רק עכשיו, בנובמבר.

יואל רזבוזוב: זו בשורה חשובה.

<עפרה רוס: הם יקבלו.

<עפרה רוס: מי שהגיש בקשה, ואגב הוא גם קיבל אישור.

<עפרה רוס: אנשים שהגישו יותר מאוחר ואנחנו אישרנו להם, קיבלו טופס וצוין ונאמר להם שאישרו להם את המענק.

<עפרה רוס: הם קיבלו אישור ומי שעבר את הבדיקה, החל מאותו רגע מקבל אוטומטית.

<עפרה רוס: כל שנה הוא יקבל.

<עפרה רוס: עכשיו, מה שרציתי לומר לגבי ה-83,000 איש שדיברנו עליהם, שקיבלו באופן אוטומטי, לגביהם הם צריכים להגיש בקשה ואת זה הסברתי גם בפעם הקודמת בוועדה.

<עפרה רוס: על מנת שהם יקבלו בשנת 2015, הם יצטרכו להגיש, למלא את הבקשה ולהגישה, לקבל אישור ולקבל עבור 2015.

יואל רזבוזוב: עד סוף השנה.

<עפרה רוס: יש לנו היום כ-60,000 פניות כאלה, אם אני לא טועה, של אנשים שהגישו כבר.

<עפרה רוס: אנחנו בודקים ואנחנו נשלח לכל אחד אישור ונכניס אותם למאגר.

יואל רזבוזוב: אז אתם אומרים שעדיין יש לכם דלתא בין אלה שקיבלו, יש עוד כ-20,000-30,000 שעדיין צריכים את הטופס, כי לא קיבלו שנה שעברה ואנחנו צריכים להאיץ בהם.

<גליה מאיר-אריכא: לא, יש להם זמן.

<עפרה רוס: יש להם זמן.

יואל רזבוזוב: יש להם זמן עד סוף דצמבר.

<גליה מאיר-אריכא: לא, עד סוף שנת 2015.

<גליה מאיר-אריכא: זה אנשים שקיבלו עבור שנת 2014.

<גליה מאיר-אריכא: כדי לקבל עבור שנת 2015 הם צריכים למלא טופס.

<עפרה רוס: כי עבור שנת 2014 הם כבר קיבלו.

<גליה מאיר-אריכא: כל עוד הם יגישו בקשה עד סוף שנת 2015 הם יקבלו.

רינה פרנקל: צריכים למלא טפסים חדשים לגבי שנת 2015?

יואל רזבוזוב: לא, לא, לא, טופס חד פעמי.

<עפרה רוס: פעם אחת.

<עפרה רוס: טופס אחד, פעם אחת.

<גליה מאיר-אריכא: זה טוב לכל השנים.

<עפרה רוס: בדיוק.

<עפרה רוס: עכשיו, מה שאני רוצה להדגיש, אנחנו נפנה גם לכל האנשים במהלך חודש ינואר, לכל האנשים שלא יימצאו אצלנו, משנת 2014 שלא הגישו עדיין טפסים.

<עפרה רוס: נפנה פעם נוספת לכולם, נבקש מהם להגיש את הטפסים.

<עפרה רוס: הם לא יפסידו את שנת 2015 גם אם הם יגישו את הטופס במהלך שנת 2015.

<עפרה רוס: הם לא יפסידו.

<עפרה רוס: אז הם לא יקבלו אולי - - -

יואל רזבוזוב: איך אתם מסתכלים על הטפסים?

יואל רזבוזוב: מדובר ב-60,000 טפסים, איך אתם מסתכלים?

יואל רזבוזוב: אולי יש טפסים פסולים?

<עפרה רוס: אז אנחנו מודיעים להם.

יואל רזבוזוב: או שאנשים ממלאים לא נכון.

<עפרה רוס: אנחנו חוזרים אליהם.

יואל רזבוזוב: אתם נתקלים במקרים כאלה?

<גליה מאיר-אריכא: כן, זה בדיוק חלק מהתפקיד שלנו.

<עפרה רוס: כן, אנחנו חוזרים אל האנשים.

<עפרה רוס: אם למישהו חסר טפסים אנחנו מודיעים לו.

<עפרה רוס: אנחנו מודיעים את הכל.

<עפרה רוס: אנשים יקבלו מאיתנו ולכן קודם כל לא צריך להיכנס ללחץ.

<עפרה רוס: מי שקיבל, לא הגיש עדיין את הטופס, יגיש את זה יותר מאוחר.

<עפרה רוס: תרופות הוא כבר מקבל, הכל בסדר, אין לו בעיה.

<עפרה רוס: הדבר היחידי שאת המענק הוא יקבל ברגע שהוא יגיש.

<עפרה רוס: אז גם אם הוא יגיש בחודש מאי 2015 הוא לא יפסיד את שנת 2015.

<עפרה רוס: הוא פשוט אולי ירגיש שהוא לא קיבל עם החברים שלו, שאולי יקבלו קודם, אבל הוא לא מפסיד את שנת 2015.

<עפרה רוס: חשוב שתעבירו את המסר הזה לאנשים.

<עפרה רוס: לא לדאוג.

<עפרה רוס: גם אם הוא לא הגיש, גם אם קרה משהו, ברגע שהוא יגיש אנחנו נבדוק, נשלם לו את שנת 2015 במהלך שנת 2015.

<עפרה רוס: הוא לא מפסיד.

<עפרה רוס: קודם כל להרגיע את האנשים, שיבינו.

<עפרה רוס: הם לא מפסידים.

<עפרה רוס: אנחנו גם נודיע להם, אנחנו גם ניידע את מי שחסר לו טופס, מי שלא שלח טופס וכן הלאה.

<עפרה רוס: את זה חשוב להבין.

<גליה מאיר-אריכא: אנחנו גם דאגנו, מלכתחילה צפינו את זה ודאגנו לקבוע בחוק הוראה שאומרת שזה לא משנה באיזה שלב בשנה אתה מגיש את הבקשה, בכל מקרה אתה תהיה זכאי למענק במלואו ולא לחלק היחסי, מה שקורה בחלק מהחוקים האחרים.

<גליה מאיר-אריכא: אנחנו דאגנו במפורש שאצלנו לא יהיה דבר כזה.

יואל רזבוזוב: מצוין.

יואל רזבוזוב: אני גם שמעתי לא מעט טענות שמתקשרים והנציגים עונים להם – אתם לא ברשימה, לא תקבלו.

יואל רזבוזוב: יכול להיות שהם לא ברשימה כי הם עדיין לא מוכרים, אז איך הם מוכיחים?

יואל רזבוזוב: הם צריכים להביא אישור?

<גליה מאיר-אריכא: הם צריכים למלא טופס.

יואל רזבוזוב: למלא טופס ואתם מכירים בטופס הזה בהם.

<עפרה רוס: אנחנו בודקים.

יואל רזבוזוב: עם מי אתם בודקים?

<עפרה רוס: עכשיו שני דברים.

<עפרה רוס: אני רוצה לעשות איזו שהיא הבחנה.

<עפרה רוס: אם בין אדם לא במאגרים שלנו ויש לו איזה שהוא אישור מגוף כלשהו, למשל אנחנו יודעים שכאלה שקיבלו את הטלאי הצהוב, לא מופיעים אצלנו במאגרים.

<עפרה רוס: זו דוגמא, אני נותנת דוגמא.

<עפרה רוס: אז אם יש בן אדם כזה ויש לו טופס – אז שיצרף את הטופס.

<עפרה רוס: הכי פשוט.

<עפרה רוס: זה יסייע לו.

<גליה מאיר-אריכא: זה פשוט יסייע לו ולנו לאשר מהר את הבקשה.

<גליה מאיר-אריכא: זה לא תנאי.

<עפרה רוס: בדיוק.

<עפרה רוס: אם אין לו – אז הוא ימלא את הטופס, אנחנו נבדוק את זה ואנחנו נאשר על סמך מה שהוא מציין.

<עפרה רוס: האם הייתה נרדפות או לא הייתה נרדפות ואנחנו נאשר או לא נאשר, לפי הכללים.

<עפרה רוס: אנחנו לא זקוקים לאישור.

<עפרה רוס: אישור מקל.

<עפרה רוס: אישור מקצר תהליך.

<עפרה רוס: זה לא אומר שמישהו שלא מגיש אישור – אנחנו לא נאשר לו את המענק.

<עפרה רוס: אם יתברר שהוא אכן עומד בקריטריונים אנחנו נאשר.

יואל רזבוזוב: אגב, סתם שתדעו, עוד פעם, מהיכרות בשטח, יש לנו הרבה חברה מתנדבים מצוינים שדורשים רק 20 שקלים עבור מילוי טופס.

יואל רזבוזוב: באים לעזור וככה עושקים את המבוגרים.

<עפרה רוס: לא צריך.

יואל רזבוזוב: אז אנחנו מנסים להעביר מידע – לא לשלם לאף אחד והטופס הוא באמת פשוט ויש הרבה אנשים מסביב - - -

<גליה מאיר-אריכא: אנחנו כבר שמענו מעורכי דין שכבר נכנסו ושרוצים לגבות סכומים הרבה יותר גבוהים.

יואל רזבוזוב: אה, יותר מ-20 שקלים?

<גליה מאיר-אריכא: לצערי הרב.

<עפרה רוס: אז חברות וחברים, הבקשה שלנו כאן, באמת בהזדמנות הזאת, אם אתם מכירים גופים או משהו, אין צורך לא בעורכי דין, לא במאכרים, לא באף אחד.

<עפרה רוס: זה טופס פשוט.

<עפרה רוס: זה טופס חד פעמי.

<עפרה רוס: אפשר לבוא אלינו, אפשר להתקשר אלינו, אפשר לקבל סיוע, אפשר לקבל סיוע מהגופים, ממתנדבים שלנו.

<עפרה רוס: אם למישהו קשה יש לנו מתנדבים, שיבקש מתנדב.

<עפרה רוס: אין בעיה.

<עפרה רוס: לא צריך לשלם לאף אחד שום סכום שהוא בגין אישור טופס, עזרה במילוי טופס.

<עפרה רוס: אין צורך.

<עפרה רוס: הנושא הזה פחות או יותר סגור, אז בואו נמשיך הלאה.

יואל רזבוזוב: רגע, שנייה, אנחנו ניתן עוד מעט אפשרות לשאול שאלות ויש לנו כאן את חברי הכנסת שרוצים לדבר.

יואל רזבוזוב: יש התייחסות עכשיו לגבי מה שדיברת בעניין התרופות, או שאתם צריכים עוד לשבת עם הקופות ולראות איך פותרים את זה?

<עפרה רוס: אנחנו נשוחח עם הקופות.

<עפרה רוס: אנחנו יודעים שיש לקופות בעיה להחזיר סכומים רטרואקטיבית.

<דלית נימצקי: ממש לא.

<דלית נימצקי: אנחנו הצגנו את זה גם.

<דלית נימצקי: מכבי החזירה כבר מיולי רטרואקטיבית.

<עפרה רוס: אה, לא ראיתי את מכבי.

<גליה מאיר-אריכא: נכון, בסדר, מכבי, אבל אתם מחריגים.

<גליה מאיר-אריכא: כללית מטפלת בעשרות אלפי אנשים.

<דלית נימצקי: כל קופה עומדת בפני עצמה ואם קופה אחת יכולה, כנראה שגם האחרות אולי יוכלו.

<דלית נימצקי: זה למען הניצולים.

יואל רזבוזוב: עוד מעט ניתן לקופות להתייחס.

יואל רזבוזוב: אם הקופות רוצים להתייחס ואתם יודעים לפתור את זה, או שאתם לא יודעים לפתור את זה, אנחנו צריכים לחשוב על דרך לפתור, אבל אנחנו רוצים שהעניין הזה ייפתר, כי עוד פעם, יש פה טענה שהיא טענה צודקת.

יואל רזבוזוב: אחד חיכה חודשיים שלושה.

יואל רזבוזוב: עד שהנתונים שלו הועברו לקופות החולים הוא לא קיבל את זה והוא שילם כסף והשני לא.

יואל רזבוזוב: זה לוגי.

<עפרה רוס: אז אני רק אתייחס במילה.

<עפרה רוס: באמת קופת חולים מכבי אמרה שהיא יכולה להחזיר רטרואקטיבית, ובאמת היא הקופה היחידה שהחזירה מחודש יולי.

<עפרה רוס: קופת חולים לאומית, קופת חולים כללית וקופת חולים מאוחדת אמרו שהן לא יכולות, זאת אומרת שיש להן בעיה.

<עפרה רוס: רוב ניצולי השואה נמצאים בקופת חולים כללית, כמעט הרוב המכריע של ניצולי השואה.

<עפרה רוס: אז יכול להיות שבאמת יש להם בעיה מאד קשה עם הנושא הזה.

<עפרה רוס: אם קופת חולים מכבי, ושמחנו מאד שקופת חולים מכבי מסוגלת להחזיר מחודש יולי, אז אם לאנשים שלכם אתם יכולים להחזיר גם אם נאשר אותם היום מחודש יולי, אנחנו נשמח.

<עפרה רוס: אין לנו בעיה.

<עפרה רוס: לנו אין בעיה.

<עפרה רוס: אם אתם רוצים – בשמחה רבה, כפי שעשינו את זה עם אלה שהחזרתם להם מחודש יולי.

<עפרה רוס: לגבי הקופות האחרות – אנחנו נשוחח איתן.

יואל רזבוזוב: אני אפילו לא מדבר על יום של תחילת החוק, אני מדבר על היום שהראשון קיבל.

יואל רזבוזוב: אנחנו צריכים לזהות את היום הזה שהראשון קיבל מהקופה ואז להשוות את האחרים.

יואל רזבוזוב: אז שהקופה תעשה צוות חשיבה, ייקחו כמה עובדים.

יואל רזבוזוב: נגיד שיש כמה עשרות אלפים כאלה ואני מבין שזה הרבה ויש כאלה שלא קנו גם, אז יכול להיות שהמספר הוא הרבה יותר קטן, גם אם זה כמה אלפים.

יואל רזבוזוב: אני מאמין שאפשר.

יואל רזבוזוב: זה לא שאפשר לעשות את זה, אולי זה קשה, אבל אנחנו חייבים לעשות את זה למען אותם אנשים.

יואל רזבוזוב: אני מבקש שאחרי זה תכנסו איזו שהיא ישיבה עם הקופות או קופת חולים כללית ותגיעו להסדר שאנחנו נטפל בהם.

<עפרה רוס: אנחנו נשמח מאד.

<עפרה רוס: אנחנו ניסינו מלכתחילה.

יואל רזבוזוב: אני אערב גם את שרת הבריאות, שגם ממנה תצא הנחייה.

יואל רזבוזוב: תודה לכם, אנחנו עוד נתייחס, אבל באמת יופי של עבודה, כי יש פה המון עבודה.

יואל רזבוזוב: קשה מאד להעריך ואני מבין שאנשים שלא קיבלו יבואו ויטענו, אבל בסך הכל אנשים מאד מרוצים, מודים לכם מאד וזאת הקלה.

יואל רזבוזוב: עשינו באמת הרבה פרוצדורות שיטיבו עם האנשים ובאמת כל הכבוד.

יואל רזבוזוב: חברת הכנסת רינה פרנקל, בבקשה.

רינה פרנקל: קודם כל אני רוצה לברך את חברת הכנסת יואל רזבוזוב על קיום הדיון הזה, כי חשוב מאד לא רק שהחוק עבר ושר האוצר השקיע מיליארד שקלים לטובת השואה, אלא חשוב מאד גם שזה יעבוד.

רינה פרנקל: וכפי שאנחנו יודעים ושמעתי עכשיו מעפרה, נציגת משרד האוצר, שהדבר הזה עובד וטוב שהוא עובד.

רינה פרנקל: אנשים שבאמת חיכו לדבר הזה המון המון שנים, פתאום מקבלים את זה וזה מבורך.

רינה פרנקל: זה דבר שהיה נדרש הרבה שנים וקיבלנו המון המון פניות מפליטי שואה, ניצולי שואה, על עזרה לפחות בתרופות.

רינה פרנקל: זה דבר אלמנטארי שבן אדם צריך בגיל מבוגר ואין לו יכולת לקנות והדבר הזה קרה.

רינה פרנקל: אני חושבת שזה דבר מבורך, ולנו חשוב שזה יעבוד עד ניצול השואה האחרון.

רינה פרנקל: אנחנו רואים שהדבר הזה עובד, שהחוק הזה עובד.

רינה פרנקל: אנשים כן מקבלים כספים שמגיעים להם ומי שלא מקבל, וגם אלי ללשכה מגיעות פניות, אני מפנה אותם.

רינה פרנקל: העוזרים שלי פונים לעפרה ומקבלים מענה מיידי.

רינה פרנקל: אני רוצה לומר באמת תודה לך, ממש על מענה מהיר.

רינה פרנקל: אני חושבת שלניצולי שואה בגיל מבוגר מאד חשוב שמתייחסים אליהם.

יואל רזבוזוב: נפגעי שואה.

יואל רזבוזוב: בואו נקבע שאנחנו מדברים על נפגעי שואה.

רינה פרנקל: כן, נפגעי שואה, כי יש שם כל מיני קבוצות וטוב שהרחבנו את זה לקבוצות שונות וזה באמת נדרש, כי זה גם ניצולי שואה, גם פליטי שואה וגם בלוקדניקים.

רינה פרנקל: יש כל מיני.

רינה פרנקל: יש הרבה קבוצות.

רינה פרנקל: אז אנחנו מקבלים מענה באופן מיידי ואם דבר אחד או דבר אחר לא עובד, אנחנו באמת מעוניינים לשמוע מהארגונים ואנחנו מעבירים ומטפלים בדברים האלה.

רינה פרנקל: אנחנו חייבים לדאוג שאף אחד לא יישאר פה בלי מענה.

רינה פרנקל: זו בעצם הייתה מטרת החוק ואני חושבת שאנחנו השגנו את המטרה.

רינה פרנקל: חשוב מאד לקיים את הדיון כדי באמת עוד לראות דברים שיכול להיות שלא עובדים עד הסוף ואנחנו חייבים כאן לדעת לאיזה צעד להגיע על מנת שזה יעבוד כמו שצריך.

רינה פרנקל: תודה.

יואל רזבוזוב: תודה.

יואל רזבוזוב: חבר הכנסת מיכאלי, תרשה להתייחס?

אברהם מיכאלי: אני אשמע את האנשים שמתלוננים, כי אנחנו נעשה פה את הכל יפה מדי.

יואל רזבוזוב: דליה, בבקשה.

רינה פרנקל: אני חושבת שזה די יפה, חבר הכנסת אברהם מיכאלי, כי אנשים - - -

אברהם מיכאלי: רינה, תאמיני לי, אם זה יפה לא צריך לקיים דיון.

אברהם מיכאלי: נלך הביתה.

רינה פרנקל: כן, אבל בשביל זה אנחנו שומעים עכשיו את האוצר ואת האנשים.

אברהם מיכאלי: בואו נשמע אותם.

יואל רזבוזוב: נשמע אותם עכשיו.

יואל רזבוזוב: גליה, בבקשה.

<גליה מאיר-אריכא: אני רק רוצה לציין באמת שיש פה מהלך תקדימי בשני רבדים – גם ברוב של חקיקה וגם ברובד של היישום.

<גליה מאיר-אריכא: ברוב של החקיקה יש פה באמת 100,000 איש שבמשך שנים לא קיבלו הכרה ולא הוגדרו בחקיקה.

<גליה מאיר-אריכא: אני מודעת לזה כמי שליוותה את הנושא במשך קרוב ל-10 שנים, באמת זה מהלך תקדימי.

<גליה מאיר-אריכא: ברובד של היישום, אני מעולם לא נתקלתי ברשות שמגיעה לאנשים, לא מחכה לטפסים, לא מחכה לבקשות, מגיעה אליהם, מודיעה להם – שלום, אנחנו מתכוונים להפקיד בחשבון שלך, אנחנו גם לא מבקשים ממך את החשבון, אנחנו השגנו את החשבון שלך מהביטוח הלאומי.

<גליה מאיר-אריכא: נפקיד בחשבון שלך מענק ביום כזה וכזה.

<גליה מאיר-אריכא: אנחנו מתכוונים להעביר את השם שלך לקופה לצורך מתן הפטור.

<גליה מאיר-אריכא: כל מה שנדרש ממך זה לא להתנגד.

<גליה מאיר-אריכא: אנחנו נמתין שבועיים שלא תתנגד ואנחנו נעשה את הכל לבד בשבילך.

<גליה מאיר-אריכא: אז באמת זה מהלך תקדימי ובאמת כל הכבוד לעפרה.

יואל רזבוזוב: נכון מאד.

<גליה מאיר-אריכא: זה תהליך שאולי נראה לכם פשוט, אבל זה תהליך שנמשך קרוב לשנה.

<עפרה רוס: קודם כל לשר האוצר, שבאמת עמד מאחורי זה, תמך ועמד וחשב והשקיע מיליארד שקלים לטובת ניצולי השואה.

<עפרה רוס: אחר כך לעובדי הרשות לזכויות ניצולי השואה – לגליה, שכתבה את החוק ולכולם.

<עפרה רוס: תודה רבה לכולם.

רינה פרנקל: חשוב שהדברים האלה שהיו באמת מפוצלים במהלך השנים אצל כל מיני ארגונים שונים וכרגע באמת יש כתובת אחת ואנשים יודעים לאן לפנות.

רינה פרנקל: זה גם חשוב, כי היו המון ארגונים שטיפלו בניצולי השואה ובעצם המטרה לא הוגשה כמו שהייתה צריכה להיות מושגת.

רינה פרנקל: אז כרגע אנחנו יודעים שיש ארגון אחד שמטפל בזה ומטפל במסירות, ואם יש אנשים שבאמת היה להם קושי להגיע, אז הם יודעים גם כן מה הכתובת.

יואל רזבוזוב: טוב, אנחנו ממשיכים עם ד"ר אברהם שרנופולסקי, סגן יושב ראש חזית הכבוד, בבקשה.

<אברהם שרנופולסקי: תודה רבה.

<אברהם שרנופולסקי: קודם כל יש להגיד תודה רבה למשרד האוצר, בפרט לעפרה רוס על עבודה מצוינת שעשיתם.

<אברהם שרנופולסקי: עם כל זאת, הארגון שלנו, ארגון חזית הכבוד, מקבל כל יום עשרות מכתבים עם תלונות מאנשים שעדיין לא קיבלו את המענק השנתי ולא מקבלים תרופות בחינם.

<אברהם שרנופולסקי: הם מתלוננים שהם פונים למשרד האוצר, בדרך כלל הם עונים שהתקציב נגמר או שהם לא מופיעים ברשימות.

<אברהם שרנופולסקי: יש לנו עכשיו 150 מכתבים ואנחנו מוכנים להגיש את המכתבים למשרד האוצר, כדי שתדעו.

יואל רזבוזוב: אתם לא מוכנים, אתם חייבים להגיד כדי שיטפלו ממש בצורה פרטנית בכל בן אדם.

יואל רזבוזוב: אנחנו מטפלים פה בעשרות אלפים, אז אתם חייבים להגיש את אותם 150 כבר עכשיו.

יואל רזבוזוב: וסליחה שאני קוטע, אבל בכלל, כל מי שיושב סביב השולחן הזה ומקבל פניות – נא להעביר.

יואל רזבוזוב: תעבירו אפילו לוועדה ואנחנו נעביר את זה לרשות.

יואל רזבוזוב: אנחנו צריכים לסיים לתת לכל מי שצריך, לכל מי שמגיע לו.

יואל רזבוזוב: בבקשה.

<אברהם שרנופולסקי: דבר שני, קיימת קבוצה - - -

אברהם מיכאלי: אגב, אותם אנשים שאתה מדבר עליהם, הם מופיעים בביטוח הלאומי בצורה כלשהי?

<אברהם שרנופולסקי: הם מופיעים בביטוח הלאומי.

יואל רזבוזוב: אנחנו שמענו כאן התשובה.

יואל רזבוזוב: יש 83,000 שהוכרו והם היו ברשימות של ועידת התביעות.

יואל רזבוזוב: יש כאלה שקיבלו, אבל כנראה הם לא היו רשומים בשום מקום.

<קריאה: ביטוח לאומי לא מזהה נפגעים.

יואל רזבוזוב: לא מזהה.

רינה פרנקל: לא, זה לא קשור לביטוח הלאומי, זה קשור לוועידת התביעות.

יואל רזבוזוב: אנשים יודעים, בגלל זה הם פונים גם.

רינה פרנקל: זה קשור לרישום של ועידת התביעות.

רינה פרנקל: זה לא קשור לביטוח הלאומי.

<גליה מאיר-אריכא: זה בעצם מאגר פרטי.

<גליה מאיר-אריכא: אנחנו בנינו מאגר מתוך מאגרים קיימים.

יואל רזבוזוב: טוב, בואו ניתן לאדון המכובד לדבר.

<אברהם שרנופולסקי: קיימת גם קבוצה שנייה, קבוצה של פליטי השואה, שממש לא מזמן, לפני כחודש קיבלו את הפיצוי החד פעמי והם עדיין לא מופיעים ברשימה.

<אברהם שרנופולסקי: אז אפשר לעשות משהו עם זה, שהם יקבלו?

יואל רזבוזוב: אנחנו כבר ענינו על זה.

יואל רזבוזוב: אתה חוזר על דברים שאנחנו אמרנו כבר.

<אברהם שרנופולסקי: קבוצה שלישית, אנשים שקיבלו פיצוי חד פעמי לא מטעם ועידת התביעות אלא מעורך דין.

יואל רזבוזוב: דרך עורך דין שפטל.

יואל רזבוזוב: יש קבוצה של 2,000 איש שקיבלו.

יואל רזבוזוב: הם קיבלו את אותו פיצוי, אבל בגלל שהם הגישו מאוחר או שהייתה שם איזו שהיא בעיה, הם תבעו תביעה קבוצתית ועורך הדין שפטל לקח כ-2,000 איש והוא ייצג אותם.

יואל רזבוזוב: הבנתי שבגלל שהוא ייצג אותם לא הכירו אותם.

יואל רזבוזוב: איפה לא הכירו אותם?

יואל רזבוזוב: בארץ?

יואל רזבוזוב: איפה בדיוק זה לא הוכר?

<אברהם שרנופולסקי: לא, הם פנו לגרמניה לפני שהם הגיעו ל - - -

יואל רזבוזוב: אה, הם פנו לפני הגיל ואז גרמניה כביכול - - -

<עפרה רוס: לא הבנתי.

<עפרה רוס: מה זאת אומרת לפי הגיל?

<עפרה רוס: מה זה היה?

יואל רזבוזוב: זה לפחות מה שאני הבנתי.

<אברהם שרנופולסקי: עפרה, אני אסביר לך באופן אישי.

<עפרה רוס: אוקיי, מאה אחוז.

<עפרה רוס: כל דבר.

<עפרה רוס: מה שאני רוצה לומר, אנחנו במהלך הגדול שלנו, כפי שגם גליה הסבירה קודם לכן, איתרנו את מרבית ניצולי השואה שקיבלו.

<עפרה רוס: אנחנו יודעים ומודעים שיש כאלה שלא הופיעו במאגרים.

<עפרה רוס: לכן מלכתחילה אמרנו – אם יש כאלה תפנו, נבדוק, נאשר.

<עפרה רוס: אנחנו יודעים.

<עפרה רוס: אז אם יש מקרה כזה – תעבירו אלינו, בשמחה רבה נעשה את הבדיקה.

<גליה מאיר-אריכא: ושוב, ההכרה של גרמניה זה לא תנאי להכרה אצלנו.

<גליה מאיר-אריכא: זה לא תנאי.

<עפרה רוס: נכון.

<גליה מאיר-אריכא: פשוט תמלאו את הטופס, תציינו מה הנרדפות ואנחנו נבדוק את זה לבד.

<גליה מאיר-אריכא: אם יש לכם משהו נוסף שמסייע, בסדר.

יואל רזבוזוב: לשאלה השנייה שלך: כל מי שקיבל בשנת 2014 פיצויים מגרמניה והוא מתאים לתכנית – הוא יקבל את הכסף.

יואל רזבוזוב: צריך לשלוח והוא יקבל את הכסף.

<אברהם שרנופולסקי: אוקיי, בסדר.

<אברהם שרנופולסקי: אנחנו גם מבקשים מוועידת התביעות לקבל החלטה להפיץ את כל ההטבות שמקבלים - - -

יואל רזבוזוב: לוועידת התביעות יש כאן נציג?

<אנה מאגון: אני אנה מאגון, אני מהדוברות.

<אנה מאגון: שלמה גור פשוט לא יכול היה להגיע ואני אעביר את המסר.

<אברהם שרנופולסקי: טוב.

<אברהם שרנופולסקי: זה יועבר בפרוטוקול.

<אברהם שרנופולסקי: תדבר ואנחנו נעביר.

<אברהם שרנופולסקי: אז אני חוזר ואומר, אנחנו מבקשים להפיץ את כל ההטבות שמקבלים לאנשי מחנות הריכוז והגטאות, לפי החוק האחרון ולפי החוקים הקודמים, גם לפליטי השואה.

<אברהם שרנופולסקי: מדובר למשל על כרטיס מגנטי לקניית תרופות או למשל 10% סיוע נוסף לשכר דירה שגם מקבלים אנשים מהמעגל הראשון ויש עוד ועוד כמה דברים שהם חשובים מאד גם לפליטי השואה.

<אברהם שרנופולסקי: אז כדאי וצריך לעשות את זה.

<אברהם שרנופולסקי: והדבר האחרון שאני הייתי רוצה להתייחס אליו, אתר האינטרנט, מחשבון הזכויות.

יואל רזבוזוב: נכון.

<אברהם שרנופולסקי: אני אגיד לכם, קשה מאד להשתמש באתר, משום שאנשים דוברי רוסית לא מבינים איפה הם מופיעים.

<עפרה רוס: יש ברוסית.

<אברהם שרנופולסקי: אני יודע.

<אברהם שרנופולסקי: אז לכן אני אומר לכן, זה קשה.

<אברהם שרנופולסקי: אנחנו מקבלים המון תלונות.

<עפרה רוס: שמה?

<אברהם שרנופולסקי: שקשה להשתמש באתר.

<עפרה רוס: ברוסית?

<אברהם שרנופולסקי: ברוסית.

יואל רזבוזוב: טוב, קשה בכלל להשתמש באינטרנט ובמחשב בגיל הזה, אבל גם אם הילדים נגיד עוזרים, גם להם קשה?

<אברהם שרנופולסקי: גם קשה.

<אברהם שרנופולסקי: לא נכתב שמדובר למשל על אנשים שברחו מהשטחים הכבושים.

<אברהם שרנופולסקי: אין דבר כזה באתר.

יואל רזבוזוב: תשמע אברהם, אני חושב שמה שאנחנו נעשה, תביא לנו בן אדם אחד או שניים שיראו לנו את הנקודות.

<עפרה רוס: יש בריחה.

<עפרה רוס: יש בפירוש בריחה.

יואל רזבוזוב: אני חושב שנעשה את זה יותר פרקטי.

יואל רזבוזוב: אנחנו נראה את הנקודות שצריך לתקן ונבקש לתקן אותן, עוד פעם, במסגרת החוק.

<אברהם שרנופולסקי: אוקיי.

יואל רזבוזוב: אני רוצה לראות את זה בעיניים.

<אברהם שרנופולסקי: אוקיי.

<אברהם שרנופולסקי: שאלה לעפרה.

<אברהם שרנופולסקי: בן אדם שקיבל פיצוי חד פעמי מגרמניה, איזה קריטריונים צריכים לבדוק שוב?

<אברהם שרנופולסקי: לפי איזה קריטריונים אתם צריכים לבדוק את האנשים האלה שכבר - - -

<עפרה רוס: תן לנו.

<עפרה רוס: תשאיר לנו את העבודה.

<עפרה רוס: אנחנו נבדוק.

<אברהם שרנופולסקי: בסדר, אבל בשביל מה?

<אברהם שרנופולסקי: הם כבר קיבלו פיצוי חד פעמי.

<עפרה רוס: מי שקיבל אנחנו לא בודקים.

<עפרה רוס: לכן אמרתי, מי שיש לו איזה שהוא אישור מגוף, אנחנו בודקים.

<עפרה רוס: הוא ממציא את האישור, ממלא את הטופס.

<עפרה רוס: מי שאין לו – ממלא את מה שקרה לו בשואה ואנחנו בודקים.

<עפרה רוס: יש לנו אנשים שיודעים את כל מה שקרה בשואה והם יאשרו את המקרים שבאמת יימצאו מתאימים.

<עפרה רוס: אולי אני אסביר רגע.

<עפרה רוס: אני חושבת שיש כאן איזו שהיא אי הבנה.

<עפרה רוס: אני אחזור עוד פעם על מה שאמרתי קודם.

<עפרה רוס: מי שלא קיים אצלנו במאגרים ויש לו אישור שהוא קיבל מענק חד פעמי, לא משנה מאיזה גוף שהכיר בו, שישלח את זה, ימלא את הטופס, אין לו בעיה, אנחנו נאשר.

<עפרה רוס: מי שאין לו, שימלא מה שקרה לו בשואה, אנחנו נבדוק ונאשר על סמך מה שהוא כותב.

<עפרה רוס: זה הכל.

<אברהם שרנופולסקי: הבנתי.

<עפרה רוס: אנחנו נבדוק.

<עפרה רוס: עכשיו, מה שרציתי להגיד, את הכרטיס אתם תקבלו אני אגיד לכם מתי.

<עפרה רוס: עד השליש הראשון של השנה הבאה.

<עפרה רוס: ולמה אנחנו מחכים טיפה?

<עפרה רוס: אחרי שנאשר את כל התביעות שיש לנו, אנחנו נוציא לאנשים כרטיסים.

<עפרה רוס: לכן לא הוצאנו קודם את הכרטיסים.

<עפרה רוס: אז אנחנו מניחים שבחודש פברואר אנחנו כבר נשלם לחלק גדול מהאנשים את שנת 2015 ואנחנו נוציא כרטיסים למי שהיו קיימים במערכת אז.

<עפרה רוס: אז יהיו כרטיסים.

<עפרה רוס: כרטיסים תקבלו.

<עפרה רוס: אין לכם מה לדאוג.

יואל רזבוזוב: כן, הסברנו את זה כבר.

יואל רזבוזוב: פנינו כבר ואמרנו שיהיו כרטיסים באופן מסודר לכולם.

<עפרה רוס: לכולם.

<עפרה רוס: יישלח לכולם.

יואל רזבוזוב: אברהם, יש עוד משהו?

<אברהם שרנופולסקי: לא, תודה רבה.

יואל רזבוזוב: אנחנו גם ניזום פגישה יחד אתכם, אם יש לך מקומות, כי זה הגוף הגדול.

<עפרה רוס: כן.

<עפרה רוס: עוד משפט לגבי המחשבון.

<עפרה רוס: קודם כל אנחנו העברנו למישהו שבאמת יבדוק את זה ברוסית.

<עפרה רוס: אני אעשה עוד פעם בדיקה - אם יש משהו שהוא לא כל כך ברור או לא מובן – אנחנו נעדכן.

<עפרה רוס: אנחנו נוסיף למחשבון.

<עפרה רוס: אנחנו פשוט יצאנו עם המחשבון כי היה חשוב לצאת איתו כך ואנחנו נוסיף גם את כל הקטע של ועידת התביעות.

<עפרה רוס: יופיע במחשבון, אני מניחה שתוך חודש יהיה לכם כבר את כל מה שמקבלים גם מוועידת התביעות.

<עפרה רוס: אז גם זה יעודכן, ואם יש עוד דברים, אנחנו תמיד פתוחים.

<עפרה רוס: אם יש משהו שלא חשבנו, לא ראינו, לא ידענו – בבקשה, הדלת פתוחה, אפשר להעביר כל דבר.

<אברהם שרנופולסקי: אוקיי.

יואל רזבוזוב: תודה.

יואל רזבוזוב: יש לנו כאן נציג של הביטוח הלאומי?

יואל רזבוזוב: אין לנו כאן.

יואל רזבוזוב: אני גם קיבלתי טענות שאין את הטפסים בביטוח הלאומי, למי שעדיין צריך למלא טפסים.

יואל רזבוזוב: לא בכל המקומות יש טפסים, מגיעים ואין טפסים והם צריכים להיות בביטוח הלאומי, נכון?

<עפרה רוס: איזה טפסים?

יואל רזבוזוב: הטפסים שנשלחים הביתה, מי שלא קיבל.

<עפרה רוס: למה בביטוח הלאומי?

<עפרה רוס: הם אצלנו.

יואל רזבוזוב: אצלכם?

יואל רזבוזוב: ואיך מגיעים אליכם?

יואל רזבוזוב: אם נגיד מישהו לא קיבל והוא צריך את הטופס, איך הוא מגיע?

<עפרה רוס: הוא יכול להתקשר למרכז המידע, אנחנו נשלח.

<עפרה רוס: יש באתר האינטרנט.

יואל רזבוזוב: אפשר להדפיס?

<עפרה רוס: כן.

יואל רזבוזוב: כי הרבה אנשים אמרו שהם הלכו לביטוח הלאומי והיו שם טפסים.

<עפרה רוס: אז יכול להיות שיש שם את הטפסים, אבל אפשר להוציא מאתר האינטרנט, בכל דרך שהיא.

<עפרה רוס: אין שום בעיה לפנות אלינו.

<גלינה גרוייסמן: יכול להיות שצריך שזה יהיה גם בביטוח הלאומי כדי שזה יהיה יותר נגיש.

יואל רזבוזוב: מי שלא קיבל, עוד פעם, אני אבדוק את הסוגיה של הביטוח הלאומי.

יואל רזבוזוב: אנחנו ממשיכים הלאה.

יואל רזבוזוב: עורכת הדין שרי ורדי, הממונה הארצית לניצולי שואה באגף לסיוע משפטי, משרד המשפטים, בבקשה.

<שרי ורדי: אני כמובן מצטרפת לברכות ואנחנו עובדים עם הרשות בשיתוף פעולה, ומספר התיקים והפניות אלינו, התיקים שנפתחים – עולה.

<שרי ורדי: אנחנו נותנים סיוע משפטי וזה חשוב להזכיר, כי כשהגעתי לכאן אני ראיתי שוב, במיוחד עולים שהגיעו מרוסיה, הם לא יודעים עדיין על הסיוע המשפטי.

<שרי ורדי: אנחנו נותנים סיוע משפטי גם בייעוץ, גם במילוי טפסים במידת הצורך.

<שרי ורדי: הטפסים הם באמת פשוטים, הם באמת נוחים, הם ידידותיים, אבל מי שצריך עזרה – אנחנו נותנים עורכי דין שעוזרים להם למלא את הטפסים, שאומרים להם מה צריך ואיזה מסמכים כדאי להם להביא כדי לתמוך בבקשה.

<גליה מאיר-אריכא: זה לא תשלום, תדגישי.

<שרי ורדי: נכון.

<שרי ורדי: זה ללא בדיקת זכאות כלכלית וללא תשלום.

<שרי ורדי: ולא עשרה שקלים ולא שקל, אין תשלום.

<שרי ורדי: אם צריך במקרים מאד חריגים, אנחנו גם נוכל לתת ייעוץ בטלפון ובמידה שצריך גם להגיע לבתים, שזה חדש אצלנו.

<שרי ורדי: שוב, לא בכל מקרה, במקרים באמת שזה נדרש ואין בן משפחה ואין מישהו שיכול לעזור לניצול שואה.

<שרי ורדי: אני גם רוצה להגיד שאנחנו נותנים סיוע מול החלטות הרשות בבתי המשפט.

<שרי ורדי: אז זה חשוב לדעת שאנחנו מייצגים בהליכים משפטיים, כמובן עם עורכי דין וללא תשלום וללא בדיקת זכאות כלכלית.

אברהם מיכאלי: איפה פרסמתם לגבי הסיוע שאתם נותנים?

<שרי ורדי: יש לנו אתר של האגף לסיוע.

אברהם מיכאלי: עזבו אתר, חברים, אתם מדברים עם אנשים מבוגרים שלא יודעים מה זה אתר.

אברהם מיכאלי: הארגונים יודעים מזה שיש את הסיוע המשפטי הזה?

<שרי ורדי: בוועדה הקודמת אני ציינתי ואמרתי, בחלק מהמקומות זה עדיין לא נקלט.

אברהם מיכאלי: אתם עושים עבודה יפה.

אברהם מיכאלי: אתם קיבלתם כלים נהדרים בזכות שר האוצר, אבל בסוף, בביצוע, בגלל התקלות הטכניות האלה, אנשים לא יכולים להיעזר בכם.

אברהם מיכאלי: חבל.

אברהם מיכאלי: הארגונים האלה, אני לא בא ואומר אותם בגלל שהם פה.

אברהם מיכאלי: הם מהווים כתובת טבעית לאנשים, אנשים לא מבינים מה זה אתרים.

אברהם מיכאלי: גם לא קוראים עיתונים, אפילו את הדברים שאתם חושבים שהם הכי טריוויאליים.

<שרי ורדי: נכון.

<שרי ורדי: מה שאנחנו עושים באגף לסיוע משפטי אנחנו נפגשים עם הרווחה, עם לשכות הרווחה, אנחנו מיידעים אותן.

<שרי ורדי: עם שי"ל, אליהם פונים ניצולי שואה.

<שרי ורדי: בכל ארגון, עם עמותות, עם עמותת אביב, עם עמך, עם מרכז אלה.

<שרי ורדי: כל מי שמטפל בניצולי שואה יודע שאנחנו קיימים ואנחנו נותנים סיוע משפטי.

<שרי ורדי: המוקד הטלפוני שלנו, למי שעדיין לא יודע הוא – 1-700-70-60-44.

<שרי ורדי: משאירים הודעה ואנחנו חוזרים לניצול השואה, בודקים מה הוא צריך, אם הוא צריך סיוע בייעוץ, אם הוא צריך סיוע בייצוג.

יואל רזבוזוב: נפגע.

יואל רזבוזוב: לא ניצול שואה, אלא כל מי שבתכנית של נפגעי השואה.

<שרי ורדי: נפגע.

<קריאה: סליחה, זה בשפה הרוסית?

<שרי ורדי: השפה כמובן בעיקר היא עברית, אבל במקרה הצורך, אם - - -

יואל רזבוזוב: אבל הבעיה שהצורך הוא לגבי ה-100,000 איש, הם לא יודעים, אולי רק כמה מילים בעברית.

<שרי ורדי: בלשכות יש לנו פקידות שהן דוברות רוסית ואנחנו חוזרים לאנשים שדוברי רוסית בשפה הרוסית.

יואל רזבוזוב: אתם חוזרים?

יואל רזבוזוב: כי גם אין להם ניידים.

יואל רזבוזוב: הם מתקשרים בדרך כלל מהבית וצריך לחזור למספרים ב-03, 09, 08.

<שרי ורדי: אז למספר של הבית, זה לא משנה אם זה נייד או מספר בבית.

יואל רזבוזוב: חוזרים אליהם?

<שרי ורדי: חוזרים אליהם.

יואל רזבוזוב: הבנתי.

יואל רזבוזוב: טוב, אנחנו נבדוק גם את הסוגיה.

יואל רזבוזוב: תודה.

יואל רזבוזוב: גברת תמי מרוז, מפקחת ארצית ניצולי שואה, משרד הרווחה, בבקשה.

<תמי מרוז: בוקר טוב.

<תמי מרוז: אני רציתי להגיד לגבי הטפסים, שזה אותו טופס למענק השנתי – ה-3,600 שקלים ולהסדיר את עניין התרופות, למי שבמקרה לא ברשימה.

<תמי מרוז: אז קודם כל אני מברכת את האוצר על הטופס הפשוט מאד ועל זה שהאנשים קיבלו בשנת 2014 בלי טפסים, אוטומטית, ורק בשנת 2015 - - -

יואל רזבוזוב: נכון, ציינו את זה.

יואל רזבוזוב: זה מבורך.

<תמי מרוז: וזה דבר גדול בעיני.

<תמי מרוז: אנחנו הפצנו את הטופס הזה עם הנחיה קצרה, כי זה באמת הליך די פשוט, לכל לשכות הרווחה ולרכזי מועדונים שלנו.

<תמי מרוז: יש לנו ב-100 רשויות שירותים חברתיים לניצולי שואה, שזה גם פליטי שואה וכמו שאתה מבקש להגיד – נפגעי שואה – שירותים לכל נפגעי השואה, והם גם מודעים לזה ויודעים לתת את הטפסים.

<תמי מרוז: אני חושבת שכדאי לתת לכל הארגונים, גם שלכם וגם אולי דרך מרכז הארגונים – גם איזו שהיא הנחיה.

<תמי מרוז: זה כל כך פשוט.

<תמי מרוז: והרי ארגוני הניצולים פוגשים את האנשים, כמו שאמר חבר הכנסת מיכאלי, זו הכתובת הטבעית שלהם והם יכולים פשוט לתת להם את הטופס הזה.

<תמי מרוז: זה הליך די פשוט.

<תמי מרוז: גם ברווחה מסייעים למלא את זה אם צריך.

יואל רזבוזוב: תודה תמי.

יואל רזבוזוב: אז באמת חשוב לציין שמי שמתקשה ואין לו שום כתובת, שייגש למשרד הרווחה.

יואל רזבוזוב: אני רוצה לציין עוד פעם, אנחנו נמצאים במצב שרוב האנשים, לדעתי אפילו מעל 90% - קיבלו את הטפסים ואת הכסף.

<עפרה רוס: יותר מ-90%.

יואל רזבוזוב: יותר מ-90%.

יואל רזבוזוב: אנחנו מטפלים כאן היום באלה שלא נכנסו מסיבה כזו או אחרת ומנסים לפתור את הבעיה.

יואל רזבוזוב: כל יום שעובר המספר הזה יורד ויורד ואני באמת מסתובב הרבה ונפגש עם האנשים האלה ויש פחות ופחות מאלה שלא קיבלו טופס ולא מילאו טופס.

יואל רזבוזוב: המערכת עובדת.

יואל רזבוזוב: אם אנחנו צריכים לעשות תיקון כזה או אחר, אז בשביל זה התכנסנו.

יואל רזבוזוב: נסיים את סבב הדוברים.

יואל רזבוזוב: בבקשה, נציגי קופות החולים, רציתם להתייחס או שכבר התייחסתם למה שאמרנו בהתחלה?

<דלית נימצקי: אני דלית ממכבי שירותי בריאות.

<דלית נימצקי: היה באמת דין ודברים לגבי הרטרו, ועדיין זה הסיפור לא סגור.

<דלית נימצקי: אז חשוב, כי גם יש לנו פניות של ניצולים לגבי הנושא הזה.

יואל רזבוזוב: סליחה, שנייה, את יכולה לחזור על המשפט?

יואל רזבוזוב: בפרוטוקול זה יופיע פעמיים.

<דלית נימצקי: אני דלית ממכבי שירותי בריאות.

<דלית נימצקי: מלכתחילה אנחנו חושבים עדיין כמוך, מבחינת הנושא שכל ניצול צריך לקבל.

<דלית נימצקי: אם התכנית התחילה, זאת אומרת החקיקה התחילה באפריל - - -

יואל רזבוזוב: טוב, את זה הבנו, אבל אנחנו מבינים גם את הצד השני שיש להם הרבה יותר אנשים, להם יש את הבעיה, אבל אנחנו מסכימים לטענה.

<דלית נימצקי: נכון, אבל צריך לקבל החלטה כי זה פוגע גם לנו במתן השירות למבוטחים, כי אנחנו לא יכולים להגדיר ניצול שואה - - -

יואל רזבוזוב: אתם מרוויחים.

יואל רזבוזוב: אתם יצאתם בסדר.

<דלית נימצקי: לא, אבל אנחנו לא יכולים להגדיר ניצול שואה לפני שאנחנו מקבלים את כל הרשומות מהרשות.

<דלית נימצקי: ואם אני מקבלת את הרשימה היום, בנובמבר, אני לא אתן לו מיולי כי נתתי לראשונים, שלגביהם עשינו את ההסדר – נתנו מיולי.

<דלית נימצקי: היום אני נותנת כבר פר חודש בחודשו, לפי הרשימות שמועברות אלינו.

יואל רזבוזוב: אנחנו נקבע תאריך ואני חושב שכן צריכה לצאת החלטה והוראה להחזיר בתאריך כזה .

יואל רזבוזוב: כמה חודשים – אנחנו לא יודעים, אבל כולם יצטרכו להתאמץ ולהקים מערך.

<דלית נימצקי: אז ברגע שתינתן ההוראה.

יואל רזבוזוב: אבי מכללית, רצית גם להתייחס?

<אבי שטיינברג: כן.

<אבי שטיינברג: קודם כל כללית מברכת על המהלך, מהלך מבורך.

<אבי שטיינברג: היישום היה לא פשוט הן מבחינת הגעה להסכם והן מבחינת התאמה של המערכות.

<אבי שטיינברג: כיום אנחנו עובדים בסנכרון מלא אם הרשות לזכויות ניצולי השואה.

<אבי שטיינברג: לגבי אלה שצורפו בשלב מאוחר יותר, אז אני מצטרף להמלצה שלך, שאנחנו נשב יחד עם הרשות לזכויות ניצולי שואה וכמו שפתרנו את כל הבעיות בדרך, אז נראה איך פותרים גם את הבעיה הזו.

<אבי שטיינברג: זה משהו שהוא פתיר.

יואל רזבוזוב: תודה.

יואל רזבוזוב: אמירה חשובה ואנחנו באמת רוצים להודות ואנחנו נעקוב אחרי התהליך, שיתבצע כמו שכולנו רוצים.

יואל רזבוזוב: קיבלתי כאן חוברת זכויות, חוברת מצוינת של הרשות לזכויות ניצולי השואה.

יואל רזבוזוב: אמרנו שהחוברת הזאת תצא גם בשפה הרוסית, כי כ-100,000 איש יפתחו פשוט את החוברת הזאת מהצד השני.

יואל רזבוזוב: זה מה שיהיה.

יואל רזבוזוב: גברת שרה זילברשטיין-היפש, ראש תחום פניות הציבור במשרד לאזרחים וותיקים.

<שרה זילברשטיין היפש: תודה.

<שרה זילברשטיין היפש: אני רוצה לציין שני דברים.

<שרה זילברשטיין היפש: בדרך כלל אנחנו מדברים על הבעיות, אבל אני חושבת שאני מבטאת הרבה מאד את הנושא הזה של השמחה הגדולה שיש לאנשים שעובדים שנים עם ניצולי השואה, על ההתקדמות הגדולה הזאת.

<שרה זילברשטיין היפש: אני חושבת שאף אחד לא מבטא את זה בדיונים.

<שרה זילברשטיין היפש: אנחנו הרי משתתפים בכל הדיונים ואני חושבת שההתקדמות הזאת, אני באופן אישי יכולה להגיד לכם שיש לי אושר גדול, באמת שמחה גדולה.

<שרה זילברשטיין היפש: אני חושבת גם שהאווירה הכללית של העוסקים בתחום של ניצולי השואה או פליטי השואה או נפגעי השואה – היא שונה לגמרי ממה שראיתי אותה בתחילת דרכי בנושא הזה, בשנת 2007, ואני חושבת שצריך לציין את זה, אבל צריך גם לנצל את זה.

<שרה זילברשטיין היפש: צריך לנצל את זה לטובת ניצולי השואה מבחינת שיתופי פעולה.

<שרה זילברשטיין היפש: כמו שציינתי גם קודם, הטופסיאדה, הדברים, שזה יהיה בכל המקומות שנפגע שואה מגיע אליהם או צריך לראות אותו שם.

<שרה זילברשטיין היפש: זה הדבר הנוסף.

<שרה זילברשטיין היפש: הדבר הבא זה שיש כמה דרכים ששמעתי היום שאפשר להתמודד עם הבעיה של ועידת התביעות, שלא עומדת בקצב העבודה וזה עלול לפגוע בנפגעי השואה.

<שרה זילברשטיין היפש: אני שמחה מאד שאפשר לפנות ישירות לרשות לזכויות ניצולי השואה ולהתמודד עם הבעיה הזאת, כי זו בעיה קשה מאד.

<שרה זילברשטיין היפש: אני לא מאשימה את ועידת התביעות.

<שרה זילברשטיין היפש: אני מציינת עובדה והעובדה הזאת יכולה ועלולה לפגוע בנפגעי השואה.

<שרה זילברשטיין היפש: הדבר הנוסף זה שבתכניות העבודה, בנוסף לזכויות, ציינו גם שירותים והשירותים האלה זה למשל טיפולים נפשיים וטיפולים מסייעים נוספים, שזה הזמן כבר להתחיל להכניס לתוך קצב העבודה הזה.

<שרה זילברשטיין היפש: כי שוב, העבודה היא ענקית ויש לנו מעט מאד זמן, אז באמת צריך לעשות כל מאמץ שגם הנושא הזה של טיפולים נפשיים ושירותים נלווים, ואני פונה בזה גם לרשות וגם למשרד הרווחה וכל מי שצריך לעשות את העבודה הזאת - שיתחיל להתמודד איתה בהקדם.

<שרה זילברשטיין היפש: הדבר האחרון שאני רוצה לציין, זה שלא יכול להיות מצב שאנשים שלא נכנסו ללופ הזה – לא יקבלו רטרואקטיבית את הכסף.

<שרה זילברשטיין היפש: זה קורה כל הזמן, זה קרה גם בתרופות לפני ארבע שנים וזה אומר שאם אני לא בתוך המועדון, אז אני לא יכול לקבל את הכספים כמו שצריך ואני באמת מבקשת מכל הגורמים לעשות כל מאמץ שאנשים יירגעו.

<שרה זילברשטיין היפש: כי ברגע שאני יודעת שאני עוד לא נכנסתי למועדון, אז זה גם מכניס אי שקט לתוך המערכת ולאנשים שעוד לא נכנסו ואז הם יקבלו רק מאותו יום את הזכויות שלהם.

<שרה זילברשטיין היפש: אני חושבת שאם היו יודעים שכולם מקבלים רטרואקטיבית, ללא קשר מתי הם ידעו על הזכויות האלה, והרי כשאתה נפגע שואה זה לא אתמול בבוקר - - -

יואל רזבוזוב: שרה, אם אפשר לקצר בבקשה, אנחנו צריכים לסיים.

<שרה זילברשטיין היפש: אני רוצה להדגיש את הקטע הזה, אדוני יושב הראש ותודה לך שנתת לי זכות דיבור.

<שרה זילברשטיין היפש: הנושא הזה של הרטרואקטיביות בכל הזכויות – חייבים לשמור עליו, כי זה גם מכניס שקט למערכת של נפגעי השואה, שאומר שגם אם אתה לא ידעת והיית נפגע שואה לפני הרבה שנים – אתה תקבל את כל הזכויות שלך, למרות שעוד לא מימשת אותן.

יואל רזבוזוב: תודה.

יואל רזבוזוב: שרה דוסוביצקי, בבקשה, אבל ממש בקצרה, אנחנו צריכים לסיים.

<שרה דוסוביצקי: (מדברת ברוסית).

<גלינה גרוייסמן: (מתרגמת) שרה אומרת דרך הדמעות שלה, שהיא אחת ממייסדות עמותת ילדי השואה בבני עייש, עמותה של פליטי שואה.

<גלינה גרוייסמן: היא מבקשת סליחה שהיא מדברת ברוסית.

<גלינה גרוייסמן: הרבה תודה על זה שהכרתם אותם כפליטי שואה ונתתם לנו מעמד שאפשר לנו לקבל את ההטבות – תרופות בחינם ו-3,600 שקלים.

<גלינה גרוייסמן: בעמותה יש להם 180 איש.

<גלינה גרוייסמן: רק 5 אנשים לא קיבלו את ההטבות ושאר האנשים כבר קיבלו.

<גלינה גרוייסמן: אנחנו מאד מודים על העשייה שלכם.

<גלינה גרוייסמן: שרה אומרת שיש ארגונים של יוצאי גטאות וניצולי שואה שעוזרים להם בפעולות חברתיות, נותנים טיולים, נותנים להתאסף ביחד.

<גלינה גרוייסמן: האם אפשר להעלות את הנושא הזה גם בשביל פליטי שואה?

<גלינה גרוייסמן: היא אומרת שכדאי לארגן את ועדה מיוחדת כדי לברר לגבי המצב הזה.

יואל רזבוזוב: תודה.

<שרה דוסוביצקי: תודה.

יואל רזבוזוב: עוד פעם, אנחנו לא מכניסים את העניינים הפנימיים של בני עייש לעניין הזה.

יואל רזבוזוב: אנחנו לא מתווכחים.

יואל רזבוזוב: זה לא קשור למשרדים הממשלתיים שעוסקים בזה.

יואל רזבוזוב: אחרי הישיבה תשבו עם הארגונים, עם משרד הרווחה, זה עניין שלא קשור לדיון.

יואל רזבוזוב: אני מבין את הבעיה, אני מבין את הסוגיה ואני גם אתכם ואני מנסה לעזור לכם, אבל אנחנו לא מנהלים יותר דיון בעניין זה כי יש לנו רק עוד כמה דקות ויש לנו דוברים שיש להם גם עוד נושאים.

יואל רזבוזוב: כן, בבקשה.

<דויד ידיד: אני עורך דין דוד ידיד ואני מייצג את לשכת עורכי הדין.

<דויד ידיד: בדרך כלל אנחנו נמצאים הרבה פעמים בעימותים עם הרשות לזכויות ניצולי השואה ואני רוצה לומר שבפרויקט הזה אין לנו שום עימותים.

<דויד ידיד: אני רוצה להצטרף לכל המברכים, להגיד שבאמת כמו שאומרים Well done, נעשה פרויקט יפה מאד, בזמן קצר מאד.

<דויד ידיד: הביקורת קיימת רק על זה שקבוצות מסוימות לא נכנסו עדיין לתוך החוק, וזה בגלל שהמחוקק חושב ככה וככה ואנחנו נלחמים ומקווים שזה ישתנה לטובה.

<דויד ידיד: אבל לגבי כל אלה שבתוך החוק, אני חושב שהרשות עשתה ועושה עבודה טובה מאד ואמנם הרבה פעמים עורכי הדין מצטיירים כמי שרוצים לנצל סיטואציות ולהרוויח על גבי האנשים.

<דויד ידיד: המצב הזה הוא לא נכון.

<דויד ידיד: אני חושב שבנוסף לכל הגורמים האחרים שעוזרים – גם ארגוני המתנדבים – בלי הפעולות של עורכי הדין שמייצגים את האנשים בפני הרשות ובפני הוועדות, הרבה דברים לא היו קורים.

<דויד ידיד: אבל היום זה לא יום להתנצחויות, זה יום חגיגי וחיובי ובאמת יישר כוח, ואני חושב שבהחלט אנחנו, גם עורכי הדין שמחים מאד שהפרויקט הצליח ומצליח ובאמת קבוצות רבות נכנסו לתוך הפעולה הזאת.

<דויד ידיד: תודה.

יואל רזבוזוב: תודה.

יואל רזבוזוב: חברים, אנחנו קצת חרגנו מהזמן, אנחנו נאלצים לסיים כי יש לי עוד ישיבה במקום אחר.

יואל רזבוזוב: בבקשה, חבר הכנסת מיכאלי.

אברהם מיכאלי: טוב, אני נתתי בכוונה לדבר לאנשים מהשטח, כי אין ספק שהפרויקט עליו מדובר הוא פרויקט חיובי ומגיע תודה מלמעלה עד אליכם שאתם עוסקים בזה.

אברהם מיכאלי: יחד עם זאת, אני עדיין לא מבין בטכניקות שיש לנו במערכות המחשוב, למה אי אפשר לעשות איזה שהוא קוד דרככם, כגון ביטוח לאומי, כגון אלה, שאנשים נמצאים שם – רוצים או לא רוצים.

אברהם מיכאלי: כמו קופות חולים.

אברהם מיכאלי: הרי אנשים שנמצאים בקופות החולים מחוברים לביטוח הלאומי בדרך זו או אחרת ואפשר לזהות את האנשים האלה, גם את אלה שעדיין לא זוהו – בצורה קלה.

אברהם מיכאלי: אני לא חושב שיש פה בעיה של טכנולוגיה היום.

אברהם מיכאלי: יש לנו מספיק מערכות בתוך הממשלה ומחוץ לממשלה, שנוכל להתגבר על זה, כי האנשים האלה הם בגיל כזה שלצערנו עוד חודש ועוד חודשיים חלק מהם כבר לא יהיו איתנו.

<עפרה רוס: חבר הכנסת מיכאלי, אני אגיד לך, זה מה שעשינו.

<עפרה רוס: מה עשינו?

<עפרה רוס: איך הגענו ל-85,000 איש האלה שלא היו רשומים בשום מקום?

<עפרה רוס: יותר נכון 100,000 איש, זה יותר מ-85,000.

<עפרה רוס: יש 100,000 איש, כי 100,000 איש קיבלו הנחה בתרופות.

<עפרה רוס: 83,000 איש קיבלו מענקים.

<עפרה רוס: אז קבוצה של 100,000 איש אותרה.

<עפרה רוס: איך היא אותרה?

<עפרה רוס: הרי הם לא היו במאגרים של המדינה, לא ידענו, לא הכרנו אותם.

<עפרה רוס: על ידי כך שלקחנו קובץ מכל מיני גורמים, בעיקר מועידת התביעות, שיש להם קובץ גדול שהכיל מעל 300,000 איש, ולקחנו ועיבדנו את הקובץ, הוצאנו נפטרים ובדקנו מספרי זהות.

<עפרה רוס: אני לא רוצה להלאות אתכם בכל הבעיות שהיו עם הקובץ, ובסופו של יום מצאנו את ה-100,000 איש, או ה-83,000 איש האלה, והאנשים האלה רשומים אצלנו.

<עפרה רוס: יש לנו היום מאגר של 200,000 איש שנמצאים אצלנו.

<עפרה רוס: כל בן אדם ששום מערכת לא מכירה בו ומופיע עכשיו – הוא נכנס למערכת.

<עפרה רוס: הבעיה שלנו, בשונה מהמוסד לביטוח לאומי, היא כזאת שבמוסד לביטוח הלאומי כל בן אדם שנולד כאן נרשם במערכת, יודעים מתי הוא נולד ואין בעיה לגביו.

<עפרה רוס: אנחנו מדברים על אנשים שלא תמיד יודעים אם הם ניצולי שואה או לא ניצולי שואה.

<עפרה רוס: יש לנו דבר נוסף שאנחנו עושים היום עם המאגר של משרד הפנים.

<עפרה רוס: אנחנו פשוט על ידי כל מיני חתכים מוצאים את האנשים, אבל כל האנשים האלה עשויים להיות ואנחנו פונים אליהם, אבל זה לא מחייב שהם באמת בסופו של יום ניצולי שואה.

<עפרה רוס: אז אנחנו משתדלים לעשות את הדברים האלה.

<עפרה רוס: אגב, זה דבר שקיים רק בשנה וחצי האחרונות.

<עפרה רוס: נמצאים פה במקרה גם עיריית ירושלים, עוד מילה, למרות שאין לך זמן.

<עפרה רוס: כשעבדנו עם עיריית ירושלים עוד לא היה לנו מאגר שיכולנו להוציא להם את האנשים.

<עפרה רוס: עכשיו העברנו להם עדכון, אחרי התכנית החדשה העברנו לעיריית ירושלים עדכון לגבי כל האנשים, אבל לפני שנה וחצי או שנתיים לא היה לנו.

<עפרה רוס: היום, כל רשות מקומית שבאה, יש לנו את כל האזרחים שלה, אנחנו יודעים מתי הם נולדו, אנחנו מסוגלים לתת להם את כל החומר.

<עפרה רוס: זה מה שאנחנו עושים.

<עפרה רוס: זאת אומרת באמת הטכנולוגיה השתנתה ויש לנו את היכולות, אבל עדיין לא במאה אחוז.

יואל רזבוזוב: תודה עופרה.

יואל רזבוזוב: שאלה קצרה, ד"ר רחל שפירו, חברת מועצה מלוד שואלת לגבי הסעיף בחוק לגבי שירותים פסיכולוגיים.

יואל רזבוזוב: איך העניין הזה עובד, ותעני ממש בקצרה.

<עפרה רוס: בקצרה.

<עפרה רוס: קודם כל אנשים יכולים לגשת גם לפסיכולוגים פרטיים לקבל סיוע ויכולים לגשת לגופים גדולים שאנחנו עובדים איתם באופן ישיר.

יואל רזבוזוב: לגבי פסיכולוגיים פרטיים – הם לוקחים חשבונית ומקבלים החזר?

<עפרה רוס: לא.

<עפרה רוס: עם הגופים הגדולים האלה אנחנו עובדים באופן ישיר.

<עפרה רוס: יש לנו איזו שהיא בעיה שהרופא שלנו עזב ואנחנו בדיוק קולטים עכשיו רופא חדש.

<עפרה רוס: אז הייתה לנו איזו שהיא בעיה בשלושה-ארבעה חודשים האחרונים, אבל זה נפתר, אנחנו מקווים לקלוט בהקדם רופא.

<עפרה רוס: אפשר לגשת לכל סניפי עמך או לסניפי אלה או לחברה נוספת בשם שי.

<עפרה רוס: אפשר לגשת לאחת מהן, אנחנו עובדים איתן ישירות ונותנים כל סיוע לכולם, גם לפליטי השואה.

<עפרה רוס: היום גם פליטי השואה יכולים לקבל סיוע נפשי.

<רחל שפירו: צריך להרחיב את זה לרשויות המקומיות כי יש לנו מגוון מאד רחב של שירותים קבוצתיים, פרטניים וקהילתיים, גם לאוכלוסייה שמקבלת שירות דרך לשכות הרווחה.

<רחל שפירו: ואני בכל זאת ארשה לעצמי להגיד כמה דברים.

<רחל שפירו: אני מצטרפת לכל הברכות, היינו באמת פיילוט ארצי.

<רחל שפירו: הנושא של אנשים שמחכים משנת 2012 או משנת 2013, בעיקר פליטי שואה יוצאי חבר העמים וחלקם גם יוצאי צפון אפריקה – לתשובות בצוואר בקבוק שנמצא בוועידת התביעות.

<רחל שפירו: אני חושבת שראוי לתת לזה דיון ולחשוב איך מתגברים על הדבר הזה, כי אלה אנשים שלא נכנסים למאגר ויש להם - בוודאי לחלק די גדול מהם – גם כן זכויות, שהם לא מצליחים לממש אותן ולקבל את ההטבות החדשות.

<רחל שפירו: תודה.

יואל רזבוזוב: תודה.

יואל רזבוזוב: חברים, אני באמת רוצה לשבח כל מי שהיה כאן.

יואל רזבוזוב: אנחנו רואים שהתהליך עובד.

יואל רזבוזוב: אנחנו נעקוב, נראה שהפינות הקטנות שעדיין לא סגורות – נדע לסגור אותן.

יואל רזבוזוב: אני חושב שיצאנו מכאן עם הרבה אמירות מאד חיוביות לטובת אותם האנשים שנפגעו בשואה ושיהיה להם הרבה בריאות ושימשיכו לקבל את הכסף.

יואל רזבוזוב: תודה רבה.